আল-খাজনেহ
আল-খাজনেহ (আরবি: الخزنة; "কোষাগার") প্রাচীন সময়ের আরব অধ্যুষিত নাবাতাই রাজ্যের পেত্রা শহরের সবচেয়ে বিস্তৃত মন্দিরগুলোর অন্যতম। আদ দেইর সহ এই প্রাচীন নগরীর অন্যান্য ভবনগুলোর মত এই কাঠামোটি পাথুরে পর্বত খোদাই করে নির্মাণ করা হয়েছে। বিশ্বাস করা হয় যে এই কাঠামো ছিল প্রথম শতাব্দীর নাবাতাই রাজা চতুর্থ আরেটাসের সমাধিসৌধ। এটি জর্ডান এবং এই অঞ্চলের সবচেয়ে জনপ্রিয় দর্শনীয় স্থানগুলোর একটি। ঊনবিংশ শতাব্দীতে বেদুইনদের নিকট এটি আল-খাজনেহ নামে পরিচিত ছিল কেননা তাদের বিশ্বাস ছিল এই ভবনে গুপ্তধন রয়েছে।